ผลของการปรึกษากลุ่มตามทฤษฎีรู้คิดและพฤติกรรมที่มีต่อภาวะซึมเศร้าของนักเรียนระดับชั้นมัธยมศึกษาปีที่ 1 โรงเรียนแห่งหนึ่งในเขตภาคกลาง
The effects of group counseling based on cognitive behavioral theory on depressive of junior of junior high school students in central
ชนิกานต์ บุญเรื่อง
การให้คำปรึกษากลุ่ม -- การศึกษาและการวิจัย
พฤติกรรมบำบัด -- ผลกระทบทางจิตวิทยา
ภาวะซึมเศร้าในวัยรุ่น -- การบำบัดด้วยการให้คำปรึกษา
การวิจัยนี้ เป็นการวิจัยกึ่งทดลอง 2 กลุ่ม ทดสอบก่อนและหลัง (Two Group PretestPosttest Design) โดยมีวัตถุประสงค์เพื่อ 1) เพื่อเปรียบเทียบภาวะซึมเศร้าของนักเรียนมัธยมศึกษา ปีที่ 1 ในโรงเรียนแห่งหนึ่ง ในเขตภาคกลาง ก่อนทดลองและหลังการทดลองการปรึกษากลุ่มตาม ทฤษฎีรู้คิดและพฤติกรรม และ 2) เพื่อเปรียบเทียบภาวะซึมเศร้าของนักเรียนนักเรียนมัธยมศึกษา ปีที่ 1 ในโรงเรียนแห่งหนึ่ง ในเขตภาคกลาง ก่อนทดลองและหลังการทดลองการปรึกษากลุ่มตาม ทฤษฎีรู้คิดและพฤติกรรม ระหว่างกลุ่มทดลองและกลุ่มควบคุม กลุ่มตัวอย่างที่ใช้ในการศึกษา คือ นักเรียนระดับชั้นมัธยมศึกษาปีที่ 1 ที่กำลังศึกษาในภาคเรียนที่ 1 ปีการศึกษา 2566 จำนวน 217 คน ทำแบบคัดกรองภาวะซึมเศร้าในเด็ก Children’s Depression Inventory (CDI) คัดเลือกนักเรียน มีค่าคะแนนรวมสูงกว่า 15 จำนวน 16 คน สมัครใจและยินดีเข้าร่วมการปรึกษากลุ่มและได้รับ การยินยอมจากผู้ปกครอง และได้ทำการสุ่มอย่างง่าย แบ่งเป็นกลุ่มควบคุมและกลุ่มทดลอง จำนวน กลุ่มละ 8 คน โดยกำหนดให้ทำกิจกรรมในกลุ่มทดลองตามแผนการปรึกษากลุ่มตามกิจกรรม ที่กำหนดไว้สัปดาห์ละ 2 ครั้ง ครั้งละ 1 ชั่วโมง รวมทั้งสิ้น 10 ครั้ง เครื่องมือที่ใช้ในการวิจัย ประกอบด้วย 1) เครื่องที่ใช้ในการรวบรวมข้อมูล ได้แก่ แบบคัดกรองภาวะซึมเศร้า CDI ฉบับ ภาษาไทย ค่าความเที่ยงโดยรวมเท่ากับ 0.77 2) เครื่องมือที่ใช้ในการทดลอง ได้แก่ การปรึกษากลุ่ม ตามทฤษฎีรู้คิดและพฤติกรรม เพื่อลดระดับภาวะซึมเศร้า มีค่าดัชนีความสอดคล้อง (Item Objective Congruence : IOC) อยู่ระหว่าง 0.67-1.00 การวิเคราะห์ข้อมูลเชิงปริมาณใช้สถิติบรรยาย ซึ่งได้แก่ ค่าเฉลี่ย ค่าส่วนเบี่ยงเบนมาตรฐานและเปรียบเทียบโดยใช้สถิติ Wilcoxon Signed Rank Test และMann-Whitney U Test ผลการวิจัยพบว่า 1. ภาวะซึมเศร้าของนักเรียนกลุ่มทดลองหลังได้รับการปรึกษากลุ่มตามทฤษฎีรู้คิดและพฤติกรรมลดลงกว่าก่อนการเข้าร่วมการปรึกษากลุ่มอย่างมีนัยสำคัญทางสถิติที่ระดับ .001 2. ภาวะซึมเศร้าของนักเรียน กลุ่มทดลองที่ได้รับการให้การปรึกษากลุ่มตามทฤษฎีรู้คิดและพฤติกรรม ลดลงมากกว่าภาวะซึมเศร้าของนักเรียนกลุ่มควบคุมที่ได้รับการดูแลตามระบบปกติอย่างมีนัยสำคัญทางสถิติที่ระดับ .001 คำสำคัญ : ภาวะซึมเศร้า การปรึกษากลุ่มตามทฤษฎีรู้คิดและพฤติกรรม นักเรียน
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
กาญจนา สุทธิเนียม
ทยาตา รัตนภิญโญวินิช
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
วิทยาศาสตรมหาบัณฑิต
สาขาวิชาจิตวิทยาการปรึกษา